**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL BĮ KLAIPĖDOS MIESTO LENGVOSIOS ATLETIKOS MOKYKLOS IR BĮ KLAIPĖDOS VLADO KNAŠIAUS KREPŠINIO MOKYKLOS SPORTO BAZIŲ SUTEIKIMO NEATLYGINTINAI“ PROJEKTO**

**1.Projekto rengimą paskatinusios priežastys.**

Šių metų spalio mėnesį buvo gautas VšĮ Tarptautinės Ukrainos mokyklos (toliau – Ukrainos mokyklos) prašymas neatlygintinai suteikti BĮ Klaipėdos miesto lengvosios atletikos mokyklos (toliau – Lengvosios atletikos mokykla) ir BĮ Klaipėdos Vlado Knašiaus krepšinio mokyklos (toliau – Krepšinio mokykla) sporto bazes neatlygintinai vykdyti fizinio aktyvumo pratybas dėl to, kad neturi savo sporto salės. Sutartis su Lengvosios atletikos mokykla yra pasirašyta nuo šių metų spalio 6 d. Klaipėdos miesto biudžetinių sporto įstaigų sporto bazių paslaugų teikimo ir naudojimosi tvarkos aprašas yra patvirtintas 2021 m. liepos 22 d. Klaipėdos miesto savivaldybės tarybos sprendimu Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“.

Šis klausimas taip pat buvo aptartas spalio 13 d. vykusiame Kultūros, švietimo ir sporto komitete (toliau – Komitetas), kuriame buvo nutarta siūlyti Lengvosios atletikos mokyklos sporto bazę Ukrainos mokyklos vaikams lankyti nemokamai. Administracija, atsižvelgdama į gautą prašymą ir į Komiteto siūlymą, teikia šį sprendimo projektą.

**2. Parengto projekto tikslai ir uždaviniai.**

Sprendimo projekto tikslas ir uždavinys – suteikti Lengvosios atletikos ir Krepšinio mokyklos sporto bazių paslaugas neatlygintinai Ukrainos mokyklai fizinio aktyvumo pratyboms vykdyti.

**3. Kaip šiuo metu yra teisiškai reglamentuojami projekte aptarti klausimai.**

Aptartas klausimas yra reglamentuotas Lietuvos Respublikos vietos savivaldos įstatymo 6 straipsnio 29 punkte, kad savarankiškos savivaldybių funkcijos yra kūno kultūros ir sporto plėtojimas.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

 Patvirtinus šį sprendimo projektą, Ukrainos mokykla, turės teisę neatlygintinai naudotis Lengvosios atletikos mokyklos ir Krepšinio mokyklos sporto bazėmis fizinio aktyvumo pratyboms vykdyti.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Sprendimo projektas gali prieštarauti Lietuvos Respublikos lygių galimybių įstatymo 5 straipsnio 1 dalies 1 punktas, kad Valstybės ir savivaldybių institucijos ir įstaigos pagal kompetenciją privalo užtikrinti, kad visuose teisės aktuose būtų įtvirtintos lygios teisės ir galimybės nepaisant lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų,amžiaus, lytinės orientacijos, negalios, etninės priklausomybės, religijos.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šis sprendimo projektas papildomų lėšų nepareikalaus. Lengvosios atletikos mokykla ir Krepšinio mokykla yra biudžetinės įstaigos, kurios 100 procentų yra išlaikomos iš savivaldybės biudžeto. Komunalinės išlaidos yra mokamos centralizuotai, o ne iš įstaigoms suplanuotų lėšų.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

 **9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Sporto skyrius, atsižvelgdamas į Ukrainos mokyklos prašymą ir Komiteto siūlymus.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vedėja Rasa Rumšienė

 ***Suvestinė redakcija nuo 2022-07-12 iki 2022-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**ANTRASIS SKIRSNIS**

**SAVIVALDYBIŲ FUNKCIJOS**

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

29) kūno kultūros ir sporto plėtojimas, gyventojų poilsio organizavimas;

––––––––––––––––––––––